  Майя Бывальцева 30-тӥ пӧсьтолэзьлы Удмуртиын коронавирус инфекциен черлан 19 выль учыръёсты пусйизы. Со сярысь улосвыл тӧролэн но кивалтэтлэн «ВКонтатке» мерлыко вотэсысь огиназ ивортӥзы. Черламъёс пӧлын Ижкарысь тямыс адями, Дэри ёросысь вить мурт. Быдэн кык учыр Можгаын но Дэбес ёросын пусйизы, быдэн одӥг – Воткаын но Пичи Пурга ёросын. 39 адями висёнэз вормиз. Одӥг мурт улонысь кошкиз, кышномуртлы 77 арес вал. Туннэ нуналлы Удмуртиын выль коронавирус инфекциен черлан 2 сюр 360 учыр лабораториосын зэматэмын. 1 сюрс 898 адями йӧназ, 47 адями кулӥз. Тулыспалысен элькунын коронавируслы 195 сюрс 956 эскеронъёс ортчытӥзы. Со пӧлысь 2 сюрс 285-сэ – берло уй-нунал ӵоже.  Тегъёс: Тазалык Ижкар висён Удмуртия коронавирус  